30. 11. 84 De Europæiske Fællesskabers Tidende Nr. L 312/27 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 12. september 1984 vedrørende den belgiske regerings forslag om en forlængelse af støtteordningen for tekstil- og beklædningsindustrien (Kun den franske og den nederlandske udgave er autentiske) (84/564/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 93, stk. 2, første afsnit, efter i overensstemmelse med nævnte artikel at have opfordret de berørte parter til at fremsætte deres bemærkninger, efter gennemgang af disse bemærknin- ger, og ud fra følgende betragtninger : I Ved skrivelse af 2. december 1983 meddelte den- belgiske regering i overensstemmelse med traktatens artikel 93, stk. 3, Kommissionen, at den havde til hensigt inden for en sektorstøtteordning at yde støtten til tekstil- og beklædningsindustrien i 1984. Ved telexskrivelse af 22. december 1983 anmodede Kommissionen de belgiske myndigheder om yderli- gere oplysninger, navnlig om det samlede støttebeløb og betingelserne for ydelse af støtte. Disse oplysninger blev fremsendt ved skrivelse af 28. december 1983. I henhold til den foreslåede støtteordning, hvis formål er at erstatte og udvide støtteordningerne fra 1982 og 1983, kan der til de investeringer i udvidelse, moderni- sering og omlægning af produktionsanlæg, der gennemføres af virksomheder i tekstil- og beklæd- ningsindustrien, ydes subsidier i form af enten et rentetilskud på indtil 7 % i i alt fem år til 75 % af de samlede lån til investering, optaget på markedsbetin- gelser, eller et kontant tilskud svarende til dette rente- tilskud, dersom investeringerne gennemføres ved selv- finansiering. Der er afsat i alt 1,3 mia bfr. til denne støtteordning. På grundlag af en første undersøgelse fandt Kommis- sionen, at det med den støtte, Belgien havde ydet i de foregående to år stort set allerede var lykkedes at gennemføre den strukturomlægning i industrien, som den belgiske regering anførte som begrundelse for den påtænkte støtte. Det var ligeledes Kommissionens opfattelse, at den økonomiske udvikling i denne industri — der i sammenligning med tendenserne i de øvrige EF-lande tegnede yderst gunstigt — havde ført til en situation, hvor en forlængelse af de hidtil gældende støtteordninger med et tredje år ikke ville fremme en udvikling, der er i Fællesskabets interesse. Kommissionen var desuden af den opfattelse, at det af den belgiske regering anmeldte støtteprogram ikke opfyldte visse af de betingelser og kriterier, der er fastsat for støtte til tekstil- og beklædningsindustrien. Kommissionen fandt derfor, at det anmeldte program ville kunne påvirke samhandelen mellem medlemssta- ter, og at det dermed var uforeneligt med fællesmarke- det, navnlig på et tidspunkt, hvor tekstil- og beklæd- ningsindustrien i de fleste medlemsstater befinder sig i en yderst vanskelig situation.